बांग्लादेश ने भारत के सामने जीत के लिए निर्धारित 20 ओवर में 139 रन का लक्ष्य रखा था. भारत ने नौ गेंद बाकी रहते हुए दो ही विकेट खोकर 141 रन बना लिए.भारत का पहला विकेट सिर्फ़ 13 रन पर गिर गया था. शिखर धवन सिर्फ़ एक रन बनाकर आउट हो गए.इसके बाद रोहित शर्मा और विराट कोहली ने दूसरे विकेट के लिए 100 रन की साझेदारी की.रोहित शर्मा ने 44 गेंद पर 56 रन बनाए, विराट कोहली ने 50 गेंद पर 57 रन बनाए वो आखिर तक आउट नहीं हुए. रोहित शर्मा के आउट होने के बाद खेलने उतरे कप्तान धोनी ने 12 गेंद पर 22 रन बनाए.इससे पहले भारत के कप्तान महेंद्र सिंह धोनी ने टॉस जीतकर गेंदबाज़ी करने का फ़ैसला किया.बांग्लादेश की शुरुआत अच्छी नहीं रही. बांग्लादेश ने तीन विकेट सिर्फ़ 21 रन पर गंवा दिए थे. इसके बाद अनामुल हक और मुशफ़ीकुर रहीम ने चौथे विकेट के लिए 46 रन की साझेदारी की.मुशफ़ीकुर रहीम ने 21 गेंद पर 24 रन बनाए, उन्हें शमी ने आउट किया. अनामुल हक ने 43 गेंद पर 44 रन बनाए. उन्हें अमित मिश्रा ने बोल्ड किया.बांग्लादेश के लिए आखिरी ओवरों में महमूदुल्लाह ने तेज़ बल्लेबाज़ी कर स्कोर 138 तक पहुंचाया. महमूदुल्लाह ने 27 गेंद पर 33 रन बनाए.भारत के लिए अमित मिश्रा ने तीन और अश्विन ने दो विकेट लिए. शमी और भुवनेश्वर कुमार को एक-एक विकेट मिला.इस जीत के बाद भारत का सेमीफ़ाइनल में पहुंचना करीब-करीब तय माना जा रहा है.भारत का अगला मुकाबला 30 मार्च को ऑस्ट्रेलिया से होगा. (बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)